Diari Oficial de la Generalitat Valenciana


Sumari del DOGV 4061, del 09-08-2001 (2001/7946)

RESOLUCIÓ de 24 de juliol de 2001, del conseller de Medi Ambient, per la qual es resol la convocatòria d'ajudes per a l'any 2001 en l'àmbit de les accions prioritàries contra els incendis forestals a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4061

Data del DOGV
:   09-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7946


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 24 de juliol de 2001, del conseller de Medi Ambient, per la qual es resol la convocatòria d'ajudes per a l'any 2001 en l'àmbit de les accions prioritàries contra els incendis forestals a la Comunitat Valenciana. [2001/X7946]
  
Vista l'Ordre de 22 de novembre de 1996, per la qual s'estableix un règim d'ajudes en l'àmbit de les accions prioritàries contra els incendis forestals a la Comunitat Valenciana a càrrec de la línia T1377 del programa 442.40 dels pressupostos de la Generalitat Valenciana.
  
D'acord amb l'Ordre de 6 de març de 2001, de la Conselleria de Medi Ambient, per la qual es fa pública la línia de subvenció i l'import global màxim amb que es financen per a l'any 2001 les accions prioritàries contra els incendis forestals a la Comunitat Valenciana, amb un import global màxim de 127.586.325 PTA (959.677,84 euros).
  
Atés que les sol·licituds presentades han estat examinades i avaluades per les comissions provincials segons el que es preveu en la base sisena de l'annex de l'ordre de convocatòria.
  
Donat que d'acord amb el que estableix l'ordre, les ajudes es destinen a intensificar les mesures de prevenció d'incendis.
  
Atés que les comissions provincials han avaluat les distintes peticions d'acord amb les condicions previstes, d'acord amb la valoració realitzada i vista la proposta de resolució que eleva la Direcció General de Recursos Forestals, d'acord amb les atribucions que tinc conferides, resolc:
  
Primer
  
Concedir les subvencions recollides en l'annex I per a les activitats i en les quanties especificades.
  
Segon
  
Desestimar les sol·licituds incloses en l'annex II per les causes assenyalades.
  
Contra aquesta resolució, que és definitiva en via administrativa, s'hi pot interposar un recurs contenciós administratiu en el termini de dos mesos, comptadors a partir de l'endemà de la recepció d'aquesta resolució, davant la sala contenciosa administrativa del Tribunal Superior de Justícia de la Comunitat Valenciana, d'acord amb el que disposen els articles 10 i concordants, de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant el conseller de Medi Ambient en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.